ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
தேசிய புத்தாக்க அறக்கட்டளை கால்நடைகளுக்கான பூச்சிகளை நீக்கும் மூலிகை மருந்தை உருவாக்கியுள்ளது
கால்நடைகளைத் தாக்கும் தொற்றுக்கு சிகிச்சை அளித்து பூச்சியை அகற்றும் மூலிகை மருந்தை இந்திய தேசிய புத்தாக்க அறக்கட்டளை என்ஐஎப் கண்டறிந்துள்ளது. ரசாயன முறைக்கு மாற்றாக முற்றிலும் உள்நாட்டிலேயே உருவாக்கப்பட்ட இந்த மூலிகை மருந்து இது. வணிகரீதியில் தயாரிக்கப்பட்டு கால்நடை உரிமையாளர்களுக்கு கிடைக்கும்.
‘wormivet’ என்ற பெயரிலான உள்நாட்டு மூலிகை பூச்சி மருந்து கால்நடை உரிமையாளர்களுக்கு கிடைக்கும் வகையில், என்ஐஎப் பணியாற்றி வருகிறது. கால்நடைகளைத் தாக்கும் என்டோபாரசைட் எனப்படும் தொற்றுக்கு, உரிய தனித்துவமான மருந்தாக, குஜராத் மாநிலம் ஹர்ஷத்பாய் படேல் அனுப்பிய இது கண்டறியப்பட்டது. கால்நடைகளைத் தாக்கும் தொற்றை நீக்குவதில் இந்த மருந்தின் செயல்பாடு மதிப்பிடப்பட்டுள்ளது. இந்த மருந்து மூலம் கிடைத்துள்ள முடிவுகள் வெற்றிகரமான பயன்களை அளித்துள்ளது.
(Visitor Counter : 157
பிரதமர் அலுவலகம்
காலா அசார் நோய் பாதிப்புகள் குறைந்து வருவது குறித்து பிரதமர் மகிழ்ச்சி
காலா அசார் நோய் குறித்த அவரது மனதின் குரல் பகுதிகளையும் பகிர்ந்துள்ளார்
காலா அசார் எனப்படும் கருப்பு காய்ச்சல் நோய் பாதிப்பு குறைந்து வருவது குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார். கருப்பு காய்ச்சல் நோய் குறித்த தனது மனதின் குரல் பதிவுகளையும் திரு மோடி பகிர்ந்து கொண்டுள்ளார்.
மத்திய சுகாதாரத்துறை அமைச்சர் டாக்டர் மன்சுக் மாண்டவியாவின் ட்வீட்டிற்கு பதிலளித்துள்ள பிரதமர் கூறியிருப்பதாவது:
“ஊக்கமளிக்கும் போக்கு... அதைக் கடைப்பிடிப்போம், கருப்பு காய்ச்சலை ஒழிப்போம்.
கடந்த மாதம் ஒலிபரப்பான #MannKiBaat நிகழ்ச்சியில் நான் இந்த விஷயத்தில் பேசியதையும் பகிர்ந்து கொள்கிறேன்’’
பிரதமர் அலுவலகம்
சமோலியில் நடந்த மின் விபத்தில் பாதிக்கப்பட்டவர்களுக்கு பிரதமர் நிவாரணம் அறிவிப்பு
சமோலியில் நடந்த மின் விபத்தில் பலியானவர்களுக்கு பிரதமர் திரு. நரேந்திர மோடி நிவாரணம் அறிவித்துள்ளார்.
இது தொடர்பாக பிரதமர் அலுவலகம் வெளியிட்டுள்ள ட்வீட்:
"சமோலியில் நடந்த கோர விபத்தில் உயிரிழந்தவர்களின் குடும்பத்தினருக்கு 2 லட்சம் ரூபாய், காயமடைந்தவர்களுக்கு 50,000 ரூபாய் பிரதமர் தேசிய நிவாரண நிதியிலிருந்து நிவாரணத் தொகையாக வழங்கப்படும்: பிரதமர் @narendramodi"
பெண்கள் மற்றும் குழந்தை நலன் அமைச்சகம்
நாட்டை முன்னோக்கி கொண்டு செல்ல பெண்கள் தலைமையிலான வளர்ச்சி அவசியம்: சுதந்திர தின உரையில் பிரதமர்
இன்று 77-வது சுதந்திர தினத்தை முன்னிட்டு செங்கோட்டையில் இருந்து உரையாற்றிய பிரதமர் திரு. நரேந்திர மோடி, பெண்கள் தலைமையிலான வளர்ச்சியின் முக்கியத்துவத்தையும், நாட்டை முன்னோக்கி கொண்டு செல்வது எவ்வாறு அவசியம் என்பதையும் விளக்கினார். சிவில் விமானப் போக்குவரத்துத் துறை அதிக எண்ணிக்கையிலான பெண் விமானிகளைக் கொண்டுள்ளது என்று இந்தியா இன்று பெருமையுடன் கூற முடியும் என்று பிரதமர் நினைவு கூர்ந்தார். சந்திரயான் திட்டத்தை பெண் விஞ்ஞானிகளும் வழிநடத்துகிறார்கள் என்று பிரதமர் மேலும் கூறினார்.
ஜி 20 இல் பெண்கள் தலைமையிலான வளர்ச்சி பிரச்சினையை முன்னெடுத்துள்ளதாகவும், ஜி 20 நாடுகள் அதை ஏற்றுக்கொண்டு அதன் முக்கியத்துவத்தை அங்கீகரிப்பதாகவும் பிரதமர் கூறினார்.
'நாரி சம்மான்' பற்றிப் பேசிய பிரதமர், தமது வெளிநாட்டுப் பயணம் ஒன்றின் அனுபவத்தைப் பகிர்ந்து கொண்டார், அங்கு அந்த நாட்டின் மூத்த அமைச்சர் ஒருவர் இந்தியாவில் உள்ள பெண்கள் அறிவியல் மற்றும் பொறியியல் படிக்கிறார்களா என்று கேட்டார். இன்று நமது நாட்டில் ஸ்டெம்  படிப்பில் சிறுவர்களை விட மாணவிகள் அதிகமாக உள்ளனர் என்றும், இன்று உலகம் நமது இந்த திறனை உற்று நோக்குகிறது என்றும் பிரதமர் கூறினார்.
ரசாயனம் மற்றும் உரங்கள் அமைச்சகம்
ராமகுண்டத்தில் ஆர் எப் சி எல் அமைத்து வரும் உர தொழிற்சாலையின் முன்னேற்றத்தை திரு மாண்டவியா ஆய்வு செய்தார்
ராமகுண்டம் பெர்டிலைசர்ஸ் அண்ட் கெமிக்கல்ஸ் லிமிடெட்  ராமகுண்டத்தில் அமைத்து வரும் உர தொழிற்சாலையின் முன்னேற்றத்தை மத்திய ரசாயனம் மற்றும் உரங்கள் இணை அமைச்சர்  திரு மாண்டவியா இன்று ஆய்வு செய்தார்.
உள்துறை இணை அமைச்சர் திரு கிஷன் ரெட்டி, உரங்கள் அமைச்சகத்தின் கூடுதல் செயலாளர் திரு தரம்பால், ராமகுண்டம் பெர்டிலைசர்ஸ் அண்ட் கெமிக்கல்ஸ் லிமிடெட் தலைமை செயல் அதிகாரி திரு நிர்லெப் சிங் ராய் மற்றும் உயர் அதிகாரிகள் இந்த ஆய்வின் போது உடனிருந்தனர்.
பணிகளை பார்வையிட்ட பின் திரு மாண்டவியா அதிகாரிகளுடன் கூட்டம் ஒன்றை நடத்தினார். அப்போது புதிய உரத்தொழிற்சாலை திட்டத்தின் முன்னேற்றம் குறித்து திரு நிர்லெப் சிங் திரு மாண்டாவியாவுக்கு எடுத்துரைத்தார்.
பொது முடக்கத்தின் போது பணிகள் சற்று தடைபட்டாலும், 2020 மே மூன்றாம் தேதி முதல் மீண்டும் தொடங்கப்பட்டு தொடர்ந்து நடைபெற்று வருவதாக தெரிவிக்கப்பட்டது. பணியாளர்களுக்கு எந்த பாதிப்பும் இல்லாமல் பொதுக்கூட்டத்தின் போது பணிகளை மேற்கொள்வதற்காக ராமகுண்டம் பெர்டிலைசர்ஸ் அண்ட் கெமிக்கல்ஸ் லிமிடெட்டை அமைச்சர் பாராட்டினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653625
(Visitor Counter : 93
அறிவியல் மற்றும் தொழில்நுட்பத்துறை
புதிய கொரோனா வைரசின் மரபணு வரிசையைக் கண்டறியும் ஆராய்ச்சிக்காக மற்றொரு அறிவியல் மற்றும் தொழிலக  ஆய்வகம்.
உயிரணு மற்றும் மூலக்கூறு உயிரியல் மையம் , மரபணு மற்றும் ஒருங்கிணைந்த உயிரியல் நிறுவனம்  ஆகியவற்றுடன் இணைந்து, அறிவியல் மற்றும் தொழிலக ஆய்வுக் கழகத்தின்  மேலும் ஒரு நிறுவனம் புதிய கொரோனா வைரஸின் முழு-மரபணு வரிசையைக் கண்டறியும் ஆராய்ச்சியைத் தொடங்கியுள்ளது. சண்டிகரை தளமாகக் கொண்ட நுண்ணுயிர் தொழில்நுட்ப நிறுவனம்  வைரசினுடைய மரபணு வரிசையைக் கண்டறியப் பெரியளவிலான ஆராய்ச்சிப் பணியை மேற்கொண்டுள்ளது.
முழு-மரபணு வரிசைமுறை என்பது ஒரு குறிப்பிட்ட உயிரினத்துடைய மரபணுவின் முழுமையான DNA வரிசையை கண்டறியப் பயன்படுத்தப்படும் ஒரு முறையாகும். CSIR-இன் IMTech நிறுவனம் நுண்ணுயிர் மற்றும் மரபணு ஆராய்ச்சியில் நிபுணத்துவம் பெற்றுள்ளதால், மருத்துவ மாதிரிகளிலிருந்து தனிமைப்படுத்தப்பட்ட SARS-Cov-2 RNA மரபணுவின் வரிசைமுறையைக் கண்டறியும் ஆய்வை மேற்கொள்ளும்.
மரபணு வரிசைகளை வெவ்வேறு நாடுகள் பகிர்ந்துகொள்ளும் வகையில், 2008 –இல் உலக சுகாதார அமைப்பால், சர்வதேச அளவில் தொடங்கப்பட்ட பொதுத்தளத்தில்  அனைத்து ஃப்ளூ காய்ச்சல் தரவையும் பகிர்வதற்கான உலகளாவிய முயற்சி மேற்கொள்ளப்பட்டது. அதில் இதுவரை சர்வதேச அளவில் 9000 மாதிரிகள் வரிசைப்படுத்தும் ஆய்வு நடைப்பெற்றுள்ளது. இந்த வரிசைப்படுத்தும் முறையிலிருந்து பெறப்பட்ட மரபணு மூலமாக, COVID-19 நோய்த் தொற்றைக் கண்டறியும் பரிசோதனையை செய்து, அதற்கான மருந்தையும் எளிதில் கண்டறிய முடியும்.
பிரதமர் அலுவலகம்
சர்வதேச பால்வள கூட்டமைப்பின் உலக பால்வள உச்சிமாநாட்டு துவக்க விழாவில் பிரதமரின் உரை
உத்தரப் பிரதேச முதலமைச்சர் திரு யோகி ஆதித்யநாத் அவர்களே, எனது நாடாளுமன்ற நண்பர் திரு பர்ஷோத்தம் ரூபாலா அவர்களே, இதர அமைச்சர்களே, நாடாளுமன்ற உறுப்பினர்களே, சர்வதேச பால்வள கூட்டமைப்பின் தலைவர் திரு பிரசல் அவர்களே, தலைமை இயக்குநர் திருமிகு கரோலின் எமாண்ட் அவர்களே, தாய்மார்களே, அன்பர்களே!
உலகம் முழுவதும் உள்ள பால்வளத் துறையின் வல்லுநர்களும், புதிய கண்டுபிடிப்பாளர்களும் இந்தியாவில் கூடியிருப்பது மகிழ்ச்சி அளிக்கிறது. பால்வளத் துறையின் திறன், கிராமப்புற பொருளாதாரத்திற்கு வலு சேர்ப்பதோடு உலகம் முழுவதும் உள்ள கோடிக்கணக்கான மக்களின் அடிப்படை வாழ்வாதாரமாகவும் இத்துறை உள்ளது.
நண்பர்களே,
ஆயிரம் ஆண்டுகளுக்கும் மேலாக கால்நடைகளும் பால்வளமும் இந்திய கலாச்சாரத்தின் ஒருங்கிணைந்த விஷயங்களாக இருந்து வருகின்றன. எங்களது இந்த மரபு, ஒரு சில தனித்திறமைகளோடு இந்தியாவின் பால்வளத்துறையை மேம்படுத்தி உள்ளது. உலகின் இதர வளர்ந்த நாடுகளைப் போல அல்லாமல் சிறிய விவசாயிகள் தான் இந்தியாவின் உந்து சக்தியாக திகழ்கிறார்கள். இவர்களது கடின உழைப்பினால் ஒட்டுமொத்த உலகில் மிகப்பெரிய பால் உற்பத்தியாளராக இன்று இந்தியா விளங்குகிறது. இந்தியாவில் இத்துறை, சுமார் 8 கோடி குடும்பங்களுக்கு வேலைவாய்ப்பை வழங்குகிறது.
நண்பர்களே,
இந்திய பால்வளத்துறையில் மற்றொரு தனித்துவம் வாய்ந்த அம்சமும் உள்ளது. அதுதான் இந்தியாவின் பால்வள கூட்டுறவு அமைப்புமுறை. உலகில் வேறு எங்கும் இல்லாத வகையில் மிகப்பெரிய பால்வள கூட்டுறவு இணைப்பு இந்தியாவில் உள்ளது. இந்த கூட்டுறவு அமைப்புகள் சுமார் 2 லட்சம் கிராமங்களில் வசிக்கும் இரண்டு கோடி விவசாயிகளிடமிருந்து தினந்தோறும் இரண்டு முறை பாலை சேகரித்து நுகர்வோரிடம் அளிக்கிறது. இடைத்தரகர்கள் யாரும் இல்லாத இந்த நடைமுறையில் சுமார் 70% தொகை நேரடியாக விவசாயிகளை சென்றடைகிறது. இந்தியாவில் தற்போது ஏற்பட்டுள்ள டிஜிட்டல் புரட்சி காரணமாக பால்வளத்துறையில் பெரும்பாலான பரிமாற்றங்கள் மிக விரைவாக நடைபெறுகின்றன.
உள்நாட்டு கால்நடை இனங்கள் இந்திய பால்வளத் துறையின் தனித்தன்மைக்கு மேலும் வலு சேர்க்கின்றன. கால்நடை தடுப்பூசிகள் ஆகட்டும் அல்லது இதர தொழில்நுட்பம் ஆகட்டும், உலக பால்வளத் துறைக்கு பங்களிப்பை வழங்க இந்தியா எப்போதும் தயாராக இருப்பதோடு தனது கூட்டு நாடுகளிடமிருந்து கற்றுக் கொள்ளவும் ஆர்வமாக உள்ளது. இந்தியாவில் பால்வளத் துறையின் வளர்ச்சியில் இணையுமாறு இத்துறையில் உள்ள சர்வதேச தலைவர்களுக்கு அழைப்பு விடுக்கிறேன். வெளிநாடுகளில் இருந்து கலந்து கொண்டுள்ள அனைவருக்கும் மீண்டும் ஒருமுறை எனது மனமார்ந்த வாழ்த்துக்களை தெரிவித்துக் கொள்கிறேன்.
நன்றி.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
வணிகம் மற்றும் தொழில்துறை அமைச்சகம்
கொவிட்-19 சவால்களுக்கு இடையிலும் இந்தியாவின் வேளாண் மற்றும் பதப்படுத்தப்பட்ட உணவுப் பொருள்கள் ஏற்றுமதி ஏப்ரல் - ஆகஸ்ட்  மாதங்களில் 22 சதவீதம் உயர்வு
வேளாண் விளைபொருள்களின் ஏற்றுமதி வாய்ப்புகளுக்குப் பெரும் ஊக்கமளிக்கும் விதமாக, 2020-21ஆம் ஆண்டுடன் ஒப்பிடுகையில், 2021-22 -இல் இந்தியாவின் வேளாண் மற்றும் பதப்படுத்தப்பட்ட உணவுப்பொருள்களின் ஏற்றுமதி 21.8 சதவிகிதம் அதிகரித்துள்ளது.
வணிக நுண்ணறிவு மற்றும் புள்ளியியல் இயக்குநரகம் வெளியிட்ட விரைவு மதிப்பீடுகளின் படி, அபேடாவின் தயாரிப்புகளின் ஒட்டு மொத்த ஏற்றுமதி ஏப்ரல் - ஆகஸ்ட் 2021-இல் 21.8 சதவிகித வளர்ச்சியைக் கண்டது.
அபேடா தயாரிப்புகளின் ஒட்டுமொத்த ஏற்றுமதி 2020 ஏப்ரல் - ஆகஸ்ட் மாதங்களில் 6485 மில்லியன் அமெரிக்க டாலர்களாக இருந்த நிலையில், 2021 ஏப்ரல் - ஆகஸ்ட்டில் 7902 மில்லியன் அமெரிக்க டாலர்களாக அதிகரித்தது. கொவிட்-19 கட்டுப்பாடுகள் இருந்த போதிலும் ஏற்றுமதியில் இந்த வளர்ச்சி எட்டப்பட்டுள்ளது.
நாட்டின் விவசாய மற்றும் பதப்படுத்தப்பட்ட உணவுப் பொருள்களின் ஏற்றுமதியை அதிகரிப்பதன் மூலம் விவசாயிகளின் வருமானத்தை அதிகரிப்பதற்கான அரசாங்கத்தின் உறுதிப்பாட்டின் சான்றாக இது கருதப்படுகிறது.
நடப்பு நிதியாண்டின் முதல் ஐந்து மாதங்களில் வேளாண் மற்றும் பதப்படுத்தப்பட்ட உணவுப் பொருள்களின் ஏற்றுமதியில் ஏற்பட்டுள்ள மிகப்பெரிய உயர்வு, 2020-21 நிதியாண்டில் ஏற்பட்ட ஏற்றுமதியின் வளர்ச்சியின் தொடர்ச்சியாகும். சர்வதேச வர்த்தக அமைப்பின் மதிப்பீட்டின் படி, 2019-ஆம் ஆண்டில் மொத்தம் 37 பில்லியன் அமெரிக்க டாலர் விவசாய ஏற்றுமதியுடன், இந்தியா உலக தரவரிசையில் 9-வது இடத்தில் உள்ளது.
13.7 சதவிகிதம் நேர்மறை வளர்ச்சியைப் பதிவு செய்த அரிசி ஏற்றுமதி, 2020 ஏப்ரல் - ஆகஸ்ட் மாதங்களில் 3359 மில்லியன் அமெரிக்க டாலரிலிருந்து ஏப்ரல்-ஆகஸ்ட் 2021-இல் 3820 அமெரிக்க டாலராக அதிகரித்தது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1756762
(Visitor Counter : 168
கலாசாரத்துறை அமைச்சகம்
மனதின் குரல் 100 வது நிகழ்ச்சியின் நிறைவைக் கொண்டாடும் வகையில் 13 பாரம்பரிய நினைவுச் சின்னங்களில் வண்ணஒளிக் காட்சி நிகழ்ச்சிகளை கலாச்சார அமைச்சகம் ஏற்பாடு செய்துள்ளது.
புதுதில்லியில் உள்ள செங்கோட்டை, பிரதமர் அருங்காட்சியகம் ஆகிய இடங்களில் வண்ணஒளிக் காட்சி  ஏற்பாடு செய்யப்பட்டது
பிரதமர் திரு நரேந்திர மோடியின் முன்னோடி வானொலி நிகழ்ச்சியான மனதின் குரல் 100 அத்தியாயங்கள் நிறைவடைந்ததைக் கொண்டாடும் வகையில், கலாச்சார அமைச்சகம் இந்தியா முழுவதும் 13 பாரம்பரிய சின்னங்கள் உள்ள இடங்களில் ஒரே நேரத்தில் வண்ணஒளிக் காட்சி  நிகழ்ச்சிகளை ஏற்பாடு செய்துள்ளது.
இந்த நிகழ்ச்சி சாதாரண இந்தியர்களின் உத்வேகம் தரும் கதைகள், கலாச்சார பாரம்பரியம் மற்றும் தேசத்தின் முன்னேற்றத்தைக் கொண்டாடியது.
அக்டோபர் 3, 2014 அன்று தொடங்கப்பட்டதிலிருந்து, மனதின் குரல் ஒவ்வொரு மாதமும் கடைசி ஞாயிற்றுக்கிழமை காலை 11 மணிக்கு அகில இந்திய வானொலி  மற்றும் தூர்தர்ஷன்  ஆகியவற்றில் ஒளிபரப்பப்படுகிறது.
20-25 நிமிடங்கள் நீடித்த இந்த சிறப்பு நிகழ்ச்சி, தேசத்தைக் கட்டியெழுப்புதல் என்ற கருப்பொருளில் உருவானது. மக்களை மையமாகக் கொண்டது. ஒவ்வொரு இடமும் பாரம்பரியம் மற்றும் வரலாற்று மதிப்பினை எடுத்துக்காட்டுகிறது. புதுதில்லியில் செங்கோட்டை மற்றும் பிரதமர் அருங்காட்சியகம், ஒடிசாவில் சூரியன் கோயில், ஹைதராபாத்தில் கோல்கொண்டா கோட்டை, தமிழ்நாட்டின் வேலூர் கோட்டை, மும்பையின் கேட்வே ஆஃப் இந்தியா, ஜார்க்கண்டில் உள்ள நவரத்னகர் கோட்டை, ஜம்மு காஷ்மீரின் உதம்பூரில் உள்ள ராம்நகர் கோட்டை அஸ்ஸாமில் உள்ள கர், லக்னோவில் உள்ள ரெசிடென்சி கட்டிடம், குஜராத்தின் சன் மோதேரா, மற்றும் ராஜஸ்தானில் உள்ள சித்தோர்கர் கோட்டை மோதேராவில் உள்ள கோயில் உள்ளிட்ட 13 தளங்கள் இதில் அடங்கும்.
வண்ணஒளிக் காட்சி  நிகழ்ச்சிகள் பொதுமக்களுக்கு இலவசமாகத் திறக்கப்பட்டன. மேலும் அந்த இடங்களில் மாலைப் பொழுதை மறக்க முடியாததாக மாற்றும் வகையில் பல்வேறு நிகழ்ச்சிகள் மற்றும் கண்காட்சிகள் இடம்பெற்றன. பங்கேற்பாளர்கள் மனதின் குரலின் முந்தைய நிகழ்ச்சிகளையும் பார்க்க ஏற்பாடுகள் செய்யப்பட்டிருந்தன. அதோடு தங்கள் யோசனைகளைப் பகிர்ந்து கொள்ளவும் பிரத்யேகமாக வடிவமைக்கப்பட்ட கூடாரத்தில் சுய படங்களை எடுத்துக் கொள்ளவும் தேவையான நடவடிக்கைகள் எடுக்கப்பட்டிருந்தன. இந்த நிகழ்வு இந்தியாவின் பன்முகத்தன்மை, கலாச்சாரம் மற்றும் முன்னேற்றத்தின் உண்மையான கொண்டாட்டமாகும்.
வணிகம் மற்றும் தொழில்துறை அமைச்சகம்
நாட்டின் தளவாட செயல்திறன் மேம்பாடு: மத்திய, தனியார் துறையுடன் மாநிலங்கள் இணையவுள்ளன
மத்திய, மாநில அரசுகள் தளவாடத் துறையில் இணைந்து பணிபுரிவதற்கான ஆலோசனைகளையும் திட்ட வடிவங்களையும் உருவாக்குவதற்காக ஜனவரி 19-ஆம் தேதி, மத்திய வர்த்தகத்துறை, மாநிலங்களின் முதலாவது தளவாட மாநாட்டை நடத்தியது. மத்திய, மாநில, யூனியன் பிரதேச அமைச்சகங்கள், தொழில் துறைகளைச் சேர்ந்த 175க்கும் மேற்பட்டோர் இந்த மாநாட்டில் கலந்துகொண்டனர்.
நாட்டின் தளவாட செயல்திறனை மேம்படுத்துவதில் மாநிலங்கள் முக்கிய பங்கு வகிப்பதாக மாநாட்டில் வலியுறுத்தப்பட்டது. தளவாடங்களை மேம்படுத்துவதற்கான 18 அம்சங்கள் பொருந்திய விரிவான திட்ட நிரல் மாநிலங்களிடம் எடுத்துரைக்கப்பட்டது.
நிகழ்ச்சியில் பேசிய மத்திய ரயில்வே, வர்த்தகம், தொழில்துறை, நுகர்வோர் விவகாரங்கள், உணவு, பொது விநியோகத்துறை அமைச்சர் திரு பியூஷ் கோயல், தற்போது தயாரிக்கப்பட்டுவரும் தேசிய தளவாடக் கொள்கை, இந்தத் துறையில் மேம்படுத்தப்பட்ட ஒத்துழைப்பையும் ஒருங்கிணைந்த வளர்ச்சியையும் ஏற்படுத்துவதற்கு வழிவகை செய்யும் என்று கூறினார். எளிதான வர்த்தகத்தை மேற்கொள்வதற்காக தொழில்நுட்பத் தளங்கள் வாயிலாக போக்குவரத்து, ஆவணங்கள், பங்குதாரர்களை ஒருங்கிணைக்க வர்த்தகம், தொழில் அமைச்சகத்தின் தளவாடக் குழு முயற்சிகள் மேற்கொண்டு வருவதாக அவர் தெரிவித்தார்.
நாட்டின் முதுகெலும்பான தளவாட சூழலியலை வலுப்படுத்த வேண்டுமென்று வர்த்தகம், தொழில் துறை இணை அமைச்சர் திரு சோம் பர்காஷ் வலியுறுத்தினார். தற்போதுள்ள 13 சதவிகிதத்திலிருந்து தளவாட விலையை 8 சதவீதமாகக் குறைக்க வேண்டும் என்று கூறிய அவர், இதன் மூலம் இந்திய வர்த்தகத்தை போட்டித்தன்மை நிறைந்ததாக மாற்றமுடியும்; வேலைவாய்ப்புகள் உருவாக்கப்படும்; இந்தியாவின் தரவரிசை மேம்படும்; சர்வதேச விநியோகச் சங்கிலியில் இந்தியா தளவாட முனையமாக மாறும் என்று குறிப்பிட்டார்.
இந்த நிகழ்ச்சியில் பேசிய வர்த்தகம், தொழில் துறை இணை அமைச்சர் திரு ஹர்தீப் சிங் புரி, நகர தளவாடங்களுடன் தொடர்புடைய அனைவரையும் ஒருங்கிணைக்கும் அமைப்புசார் முறையின் முக்கியத்துவத்தை எடுத்துக்கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690408
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 176-வது நாள்: சுமார் 37.57 கோடி தடுப்பூசிகள் இது வரை செலுத்தப்பட்டுள்ளன
இன்றிரவு 7 மணி அளவில் வெளியான தற்காலிக அறிக்கையின் படி, சுமார் 37.57 கோடி  கொவிட்-19 தடுப்பூசிகளை நாடு இது வரை செலுத்தி உள்ளது.
ஜூன் 21-ல் இருந்து அனைவருக்கும் தடுப்புமருந்து வழங்கும் நடவடிக்கை தொடங்கி உள்ள நிலையில், இன்றிரவு 7 மணி அளவிலான தற்காலிக அறிக்கையின் படி, 34 லட்சம்  தடுப்பூசி டோஸ்கள் இன்று வழங்கப்பட்டுள்ளன.
18-44 வயது பிரிவில் 15,72,451 பயனாளிகள் தங்களது முதல் டோஸ் தடுப்பூசியையும், 1,74,472 பயனாளிகள் தங்களது இரண்டாவது டோசையும் இன்று பெற்றனர், 37 மாநிலங்கள்/யூனியன் பிரதேசங்களில் இருக்கும் 11,16,46,378 பேர் முதல் டோசையும், 36,93,265 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இது வரை பெற்றுள்ளனர்.
உத்தரப் பிரதேசம், மத்தியப் பிரதேசம், ராஜஸ்தான், தமிழ்நாடு, பிகார், குஜராத், கர்நாடகா மற்றும் மகாராஷ்டிரா உள்ளிட்ட எட்டு மாநிலங்கள் 18-44 வயது பிரிவனருக்கு 50 லட்சத்திற்கும் அதிகமான தடுப்பூசிகளை வழங்கியுள்ளன.
ஆந்திரப் பிரதேசம், அசாம், சத்தீஸ்கர், தில்லி, ஹரியானா, ஜார்கண்ட், ஜம்மு & காஷ்மீர், கேரளா, தெலங்கானா, இமாச்சலப் பிரதேசம், ஒடிசா, பஞ்சாப், உத்தரகாண்ட் மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 6225332 பேர் முதல் டோஸ் தடுப்பூசியையும், 202804 நபர்கள் இரண்டாம் டோசையும் இது வரை செலுத்திக் கொண்டுள்ளனர். புதுச்சேரியில் 207835 பேர் முதல் டோஸ் தடுப்பூசியையும், 952 பேர் இரண்டாம் டோசையும் இது வரை செலுத்திக் கொண்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1734470
----
(Visitor Counter : 272
குடியரசுத் துணைத் தலைவர் செயலகம்
பெண்கள்தான் எதிர்காலத்தில் நமது வளர்ச்சிக்கான தலைவர்கள்: குடியரசுத் துணை தலைவர் வெங்கையா நாயுடு பேச்சு
ஐதராபாத்தில் உள்ள இந்திய வர்த்தகம் மற்றும் தொழில் கூட்டமைப்பின்  பெண்கள் அமைப்பு ஏற்பாடு செய்த ‘வந்தே மாதரம்’ நிகழ்ச்சியில் குடியரசுத் துணை தலைவர் திரு எம். வெங்கையா நாயுடு காணொலி காட்சி மூலம் கலந்து கொண்டு பேசியதாவது:
இந்தியாவை விரைவான வளர்ச்சி பாதையில் கொண்டு செல்ல பாலின சமநிலையற்ற தன்மையை தொழில்துறை நீக்க வேண்டும். வேலை செய்பவர்களில் 20 சதவீதம் பேர் மட்டுமே பெண்களாக உள்ளனர். இதை நம்மால் மாற்ற முடியும். பெண்கள் தலைமையிலான பணியாளர் குழுவால், வளர்ச்சியை வேகமாக கொண்டு செல்ல முடியும். நமது பொருளாதாரத்தை முன்னேற்ற, திறமையான பெண்களை, குழுவில் சிறந்தவர்களை நாம் தேர்வு செய்ய வேண்டும்.
பெண்கள்தான் எதிர்காலத்தில் நமது வளர்ச்சிக்கான தலைவர்கள்.
வேலை செய்யும் இடங்களில் பெண்கள் தங்கள் முழு ஆற்றலை உணர்வதற்கு தடையாக இருக்கும் விஷயங்களை சரி செய்ய வேண்டும். இந்த கொரோனா தொற்றும், வேலைவாய்ப்பில் பாலினங்கள் இடையே சமநிலையற்ற தன்மையை மேலும் அதிகரித்து விட்டன.
பெண்களை மேம்படுத்த பிரதிநிதித்துவம், ஊதியம் மற்றும் பங்கு போன்ற விஷயங்களில் நாம் கவனம் செலுத்த வேண்டும். சம வேலைக்கு சம அளவிலான ஊதியம் அடிப்படை கோரிக்கையாக உள்ளது. மிகவும் வளர்ந்த நாடுகள் மற்றும் பெரும் நிறுவனங்களில் கூட அது நிறைவேற்றப்படாமல் உள்ளது. இந்த வேறுபாடுகளை களைய இந்தியா வழிவகுக்க வேண்டும்.
நமது மகப்பேறு பலன் திருத்த சட்டம் 2017, பிரசவ கால விடுப்பை 12 வாரங்களில் இருந்து 26 வாரங்களாக உயர்த்தி வளர்ந்த நாடுகளுக்கும் வழி காட்டியுள்ளது. இந்த சட்டம் பிரசவ விடுப்பில் செல்லும் பெண்களின் ஊதிய இடைவெளியை போக்க உதவும். முறைசார் தொழில் துறையிலும் பெண்களின் பிரதிநிதித்துவம் குறைவாக உள்ளது. 500 முன்னணி நிறுவனங்களில் பெண் சிஇஓ க்கள் 35 பேர்தான் உள்ளனர். இந்தியாவில் ஒவ்வொரு ஆண்டும், பல துறைகளில் பெண்கள் முத்திரை பதிக்கின்றனர். நிர்வாக உயர் பதவிகளில், பெண்கள் பணியாற்றுவதில் இந்தியா உலகளவில் 3வது இடத்தில் உள்ளதாக ‘வுமன் இன் பிசினஸ் 2021’ அறிக்கை கூறுவது மகிழ்ச்சி அளிக்கிறது.
பள்ளிகளில் மாணவர்களை விட மாணவிகள் சிறப்பாக படிக்கின்றனர். ஆனால், உயர் கல்வியில் பெண்கள் சேர்க்கை குறைவாகவே உள்ளது. இந்த கொரோனா தொற்றும் பெண் குழந்தைகளின் கல்வியில் விகிதாச்சார பாதிப்பை ஏற்படுத்தியுள்ளது. இந்த ஏற்றத் தாழ்வுகளை நாம் சரி செய்ய வேண்டும்.
இவ்வாறு குடியரசுத் துணை தலைவர் திரு வெங்கையா நாயுடு கூறினார்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1715115
------
(Visitor Counter : 237
பிரதமர் அலுவலகம்
“கொவிட்-19 மேலாண்மை: அனுபவம், நல்ல நடைமுறைகள் மற்றும் முன்னோக்கிய பாதை” என்ற தலைப்பில் நடைபெற்ற 10 அண்டை நாடுகளுடனான பயிலரங்கில் பிரதமர் உரையாற்றினார்
மருத்துவர்கள் மற்றும் செவிலியர்களுக்கு சிறப்பு விசா திட்டம், பிராந்திய விமான ஆம்புலன்ஸ் ஒப்பந்தம் குறித்து பிரதமர் யோசனை தெரிவித்தார்
“கொவிட்-19 மேலாண்மை: அனுபவம், நல்ல நடைமுறைகள் மற்றும் முன்னோக்கிய பாதை” என்ற தலைப்பில் நடைபெற்ற 10 அண்டை நாடுகளுடனான பயிலரங்கில் பிரதமர் திரு. நரேந்திர மோடி இன்று உரையாற்றினார்.
ஆப்கானிஸ்தான், வங்கதேசம், பூட்டான், மாலத்தீவுகள், மொரீஷியஸ், நேபாளம், பாகிஸ்தான், செஷில்ஸ் மற்றும் இலங்கை ஆகிய நாடுகளின் சுகாதாரத் துறை தலைவர்கள், நிபுணர்கள் மற்றும் அதிகாரிகளோடு இந்திய அதிகாரிகள் மற்றும் நிபுணர்களும் இதில் பங்கேற்றனர்.
மிகவும் அதிக மக்கள் தொகை உள்ள இந்த பிராந்தியத்தில் பெருந்தொற்றின் சவால்களை எதிர்கொண்டு, நாடுகளின் சுகாதார அமைப்புகள் இணைந்து பணியாற்றி எதிர்வினை ஆற்றியதை பிரதமர் பாராட்டினார்.
பெருந்தொற்றை எதிர்த்து போராடுவதில் ஏற்படும் உடனடி செலவுகளை எதிர்கொள்ளவும், மருந்துகள், பாதுகாப்பு உபகரணங்கள் மற்றும் சோதனைக் கருவிகளை பகிர்ந்து கொள்ளவும் கொவிட்-19 அவசரகால நடவடிக்கை நிதியம் உருவாக்கப்பட்டதை பிரதமர் நினைவுக் கூர்ந்தார்.
பரிசோதனை, தொற்றைக் கட்டுப்படுத்துதல் மற்றும் மருத்துவக் கழிவு மேலாண்மையில் ஒருவரது சிறந்த செயல்பாடுகளில் இருந்து மற்றவர்கள் பாடம் கற்றதை பற்றியும், அனுபவங்களை பகிர்ந்து கொண்டது பற்றியும் அவர் குறிப்பிட்டார்.
“ஒன்றிணைந்து பணியாற்றியது தான் இந்த பெருந்தொற்றால் ஏற்பட்ட மதிப்புமிக்க விஷயமாகும். நமது திறந்த மனப்பான்மை மற்றும் உறுதியின் மூலம், குறைந்த அளவிலான உயிரிழப்புகளை நாம் சந்தித்துள்ளோம்.
இன்றைக்கு, நமது பிராந்தியம் மற்றும் உலகத்தின் நம்பிக்கை விரைவாக தடுப்புமருந்தை வழங்குவதில் உள்ளது. நமது ஒத்துழைப்பு மற்றும் ஒருங்கிணைப்பை இதிலும் நாம் வெளிப்படுத்த வேண்டும்,” என்று பிரதமர் கூறினார்.
லட்சியங்களை இன்னும் உயர்த்துமாறு நாடுகளை கேட்டுக்கொண்ட பிரதமர், நமது பிராந்தியத்தில் உள்ள நாடுகளில் மருத்துவ அவசரத் தேவைகள் ஏற்படும் போது, ஒரு நாட்டின் கோரிக்கையை ஏற்று இன்னொரு நாட்டில் இருந்து மருத்துவர்களும், செவிலியர்களும் எளிதில் செல்லும் வகையில் சிறப்பு விசா திட்டம் ஒன்றை செயல்படுத்த வேண்டும் என்று ஆலோசனை தெரிவித்தார்.
மருத்துவ அவசரங்களுக்காக பிராந்திய விமான ஆம்புலன்ஸை ஒருங்கிணைக்க இணைந்து பணியாற்றுமாறு மேற்கண்ட நாடுகளின் விமான போக்குவரத்து அமைச்சகங்களை அவர் கேட்டுக்கொண்டார்.
கொவிட்-19 தடுப்புமருந்துகளின் செயல்திறன் குறித்த தரவுகளை ஒருங்கிணைத்து ஆய்வு செய்வதற்கான பிராந்திய தளத்தை உருவாக்கவும் அவர் ஆலோசனை தெரிவித்தார்.
மேலும், எதிர்காலத்தில் பெருந்தொற்றுகளை தடுப்பதற்கான தொழில்நுட்பத்தையும், நோயியலையும் ஊக்குவிக்க பிராந்திய ஒத்துழைப்பை உருவாக்கவும் பிரதமர் ஆலோசனை தெரிவித்தார்.
கொவிட்-19-ஐ தாண்டி, வெற்றிகரமான சுகாதார கொள்கைகள் மற்றும் திட்டங்கள் பற்றிய தகவல்களை பகிர்ந்து கொள்ளவும் பிரதமர் வலியுறுத்தினார்.
இந்தியாவின் ஆயுஷ்மான் பாரத் மற்றும் ஜன் ஆரோக்கிய திட்டங்கள் ஆய்வு செய்வதற்கு ஏற்ற திட்டங்களாக பிராந்தியத்தில் இருக்கும் என்றும் அவர் கூறினார்.
“21-ம் நூற்றாண்டு ஆசியாவின் நூற்றாண்டாக இருக்க வேண்டுமென்றால், தெற்காசிய மற்றும் இந்தியப் பெருங்கடல் தீவு நாடுகளின் ஒத்துழைப்பில்லாமல் அது சாத்தியமாகாது. அத்தகைய ஒத்துழைப்பு சாத்தியம் என்பதை பெருந்தொற்றின் போது நீங்கள் காட்டிய பிராந்திய ஒற்றுமை நிரூபித்துள்ளது,” என்று பிரதமர் தமது உரையை நிறைவு செய்தார்.(
வணிகம் மற்றும் தொழில்துறை அமைச்சகம்
சிமெண்ட் மற்றும் கட்டுமான பொருட்களுக்கான தேசிய கவுன்சில், கட்டுமான பொருட்கள் தொடர்பான 17-வது சர்வதேச மாநாட்டை நடத்துகிறது
சிமெண்ட் மற்றும் கட்டுமான பொருட்களுக்கான தேசிய கவுன்சில், சிமெண்ட் மற்றும் கட்டுமான பொருட்கள் தொடர்பான 17-வது சர்வதேச மாநாட்டை நடத்த உள்ளது. மத்திய வர்த்தக அமைச்சகத்தின் நிர்வாக கட்டுப்பாட்டில் உள்ள ஆராய்ச்சி மற்றும் மேம்பாட்டு நிறுவனமான இது இந்த ஆண்டு நடத்தும் மாநாட்டின் கருப்பொருள், ‘பூஜ்ய கார்பன் உமிழ்வை நோக்கி முன்னேறுதல்’ என்பதாகும்.
டிசம்பர் 6-ம் தேதி முதல் 9-ஆம் தேதி வரை நடைபெறும் இந்த மாநாட்டை மத்திய தொழில் மற்றும் வர்த்தக அமைச்சகத்தின் செயலாளர் திரு.அனுராக் ஜெயின் தொடங்கி வைக்கிறார். 9-ஆம் தேதி நடைபெறும் நிறைவு விழாவில் வர்த்தகத்துறை இணையமைச்சர் திரு.சோம் பிரகாஷ் பங்கேற்கிறார்.
எரிசக்தி சேமிப்பு, சுற்றுச்சூழல், சுழற்சி பொருளாதாரம், சிமெண்ட் தொழில்துறையில் ஒட்டுமொத்த தரம் போன்றவை தொடர்பான அரசின் விருதுகளும் இந்த மாநாட்டில் வழங்கப்படுகின்றன. 20 அமர்வுகளை கொண்டதாக நடைபெறும் இந்த மாநாட்டில் 150 தொழில்நுட்ப ஆய்வுக் கட்டுரைகள் சமர்ப்பிக்கப்படுகின்றன. இந்தியா மற்றும் பல்வேறு நாடுகளை சேர்ந்த 80-க்கும் மேற்பட்ட நிறுவனங்களின் தயாரிப்புகள் கொண்ட தொழில்நுட்ப கண்காட்சியும் இடம்பெறுகிறது.
பிரதமர் அலுவலகம்
தூய்மை இயக்கப் பணியாளர்களிடையே சாம்பரானில் நாளை பிரதமர் உரையாற்றுகிறார்
பீகாரில் சாம்பரான் சத்தியாகிரகத்தின் நூற்றாண்டு விழாவின் நிறைவு நிகழ்ச்சியில் பிரதமர் திரு. நரேந்திர மோடி நாளை பங்கேற்கிறார்.
மோதிஹரி என்ற இடத்தில் நடைபெறும் இந்த நிகழ்ச்சியில் 20,000 தூய்மைத் தூதர்கள் எனப்படும் தூய்மை இயக்கப் பணியாளர்களுக்கிடையே அவர் உரையாற்றுகிறார்.
கிராம நிலையில் சமூதாய தூய்மை அணுகுமுறையை அமல்படுத்துவதில் இந்தப் பணியாளர்கள் காலாட்படையாகச் செயல்பட்டு
ஊக்கப்படுத்துகிறார்கள். திறந்தவெளி மலம்கழிப்பு இல்லாத நாடாக இந்தியா உருவெடுப்பதில் முன்னேற்றத்தின் உந்துவிசையாக இந்தப் பணியாளர்கள் செயலாற்றுகிறார்கள்.
நூறாண்டுகளுக்கு முன்னர் 1917 ஏப்ரல் 10 –ம் தேதி அன்று இன்டிகோ பயிர் செய்ய பிரிட்டிஷ் ஆட்சியாளர்களால் கட்டாயப்படுத்தப்பட்ட விவசாயிகளின் உரிமைகளுக்காகப் போராட மகாத்மா காந்தி சாம்பிரான் சத்தியாகிரகத்தைத் தொடங்கினார். இந்தச் சாம்பிரான் சத்தியாகிரகத்தின் நூற்றாண்டு விழா நிறைவினை 2018 –ம் ஆண்டு ஏப்ரல் 10 –ம் தேதி குறிக்கிறது. இந்த நிறைவு நிகழ்ச்சி தூய்மை இயக்கத்தின் சத்தியாகிரகமாகக் கொண்டாடப்படுகிறது.
இந்த நிகழ்ச்சியின்போது, பிரதமர் பல்வேறு மேம்பாட்டுத் திட்டங்களைத் தொடங்கி வைக்கிறார்.
(Visitor Counter : 72